เรื่องร้องเรียน (กีดขวาง,ถนน,ความปลอดภัย,ความสะอาด) วันที่ 2022-06-07 11:06:19 — แขวงสามวาตะวันตก เขตคลองสามวา กรุงเทพมหานคร
ตามที่ข้าพเจ้าต้องใช้ทางสัญจรภายในซอยหทัยราษฎร์ 39 ในปัจจุบันได้รับผลกระทบต่อเนื่องมาเป็นเวลานาน จากตลาดนัดเคซีหทัยราษฎร์ 39 ซอย หทัยราษฎร์ 39, แขวง สามวาตะวันตก เขตคลองสามวา กรุงเทพมหานคร 10510 ในการสัญจรดำเนินชีวิตประจำวันในทุกๆวัน ทั้งเช้าและเย็น ส่งผลกระทบต่อการใช้ชีวิต ส่งผลต่อคุณภาพชีวิต มาเป็นเวลานาน โดยปัญหาต่างๆ ประกอบไปด้วย
1.การตั้งแผงขายของร้านค้าต่างๆ ชิดขอบทางเดินรถทำให้ผู้คนเดินสัญจรขึ้นมาบริเวณถนน ซึ่งถนนในบริเวณดังกล่าวเป็นเพียงถนนซอย 2 ช่องทางซึ่งโดยปกติก็สัญจรได้โดยยากอยู่แล้ว ส่งผลให้เกิดความไม่ปลอดภัยกับชีวิตและทรัพย์สิน ของผู้คนที่ใช้บริการและสัญจรไปมา 
2.รถยนต์และรถจักรยานยนต์ที่มาจับจ่ายซื้อของ ทางตลาดไม่ได้จัดระเบียบการจอดให้เป็นระเบียบ ส่งผลให้กีดขวางช่องทางการเดินรถ ทำให้การจราจรติดขัดเป็นอย่างมากทั้งเช้าและเย็น ทำให้เกิดความไม่สะดวกในการสัญจรเดินทางและคุณภาพชีวิตที่แย่ลง
3.ตลาดส่งกลิ่นเหม็นรบกวนทั้งจากขยะและน้ำที่ไหลมาจากอาหารของสดต่างๆ ที่มีการจัดจำหน่ายในตลาด โดยตลาดไม่ได้มีระบบบำบัดน้ำเสีย
4.ตลาดไม่ได้มีการควบคุมการแพร่กระจายเชื้อโรคติดต่อต่างๆตามมาตรการ
5.ตลาดมีร้านค้าจำหน่ายสุรา เครื่องดื่มแอลกอฮอร์ ยาสูบ ทั้งที่อยู่ในเขตใกล้เคียง โรงเรียนและวัด
ทั้งนี้จึงขอเรียนผู้มีส่วนเกี่ยวข้องช่วยเหลือในการเข้ามาแก้ไขปัญหาต่างๆ อีกทั้งสอบถามไปยังหน่วยงานที่รับผิดชอบในส่วนของตลาดดังกล่าวว่า ตลาดดังกล่าวเปิดโดยได้รับอนุญาตถูกต้องตามกฎหมายหรือไม่ ตลาดและร้านค้าต่างๆ อาทิเช่น ร้านจำหน่ายสุรายาดอง ร้านจำหน่ายเนื้อสัตว์ ร้านที่ให้จำหน่ายบุหรี่ ได้รับการอนุญาตถูกต้องแล้วหรือไม่ ทั้งที่ตลาดอยู่ใกล้กับโรงเรียน หากไม่ได้รับการอนุญาตถูกต้องตามกฎหมายเหตุใดหน่วยงานผู้ดูแลในพื้นที่จึงอนุญาตให้มีการเปิดทำการมาเป็นเวลานาน
 จึงเรียนมาเพื่อขอความกรุณาผู้มีส่วนเกี่ยวข้องดำเนินการแก้ไขเพื่อบรรเทาความทุกข์ของผู้อาศัยบริเวณนี้